ชิต เวชประสิทธิ์

นายชิต เวชประสิทธิ์ (8 มีนาคม พ.ศ. 2457 - 25 พฤษภาคม พ.ศ. 2536) อดีตรัฐมนตรีไม่ประจำกระทรวง 2 สมัย และ อดีตสมาชิกสภาผู้แทนราษฎรจังหวัดภูเก็ต 3 สมัย

ประวัติ 
ชิต เวชประสิทธิ์ เกิดเมื่อวันที่ 8 มีนาคม พ.ศ. 2457 ที่บ้านท่าเรือ ตำบลศรีสุนทร อำเภอถลาง จังหวัดภูเก็ต เป็นบุตรของนายยาน และ นางสิ้ว เวชประสิทธิ์ สำเร็จการศึกษาจากโรงเรียนพาณิชยการวัดสามพระยา ก่อนที่จะเข้าศึกษาที่คณะรัฐศาสตร์ จุฬาลงกรณ์มหาวิทยาลัย แต่ไม่สำเร็จการศึกษา จนกระทั่งมาสำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง ในที่สุด สมรสกับ นางสมจิต เวชประสิทธิ์ (สกุลเดิม : ประธานธุรารักษ์) มีบุตร-ธิดา 6 คนโดยมีบุตรคนหนึ่งคือ นายวราภรณ์ เวชประสิทธิ์ หรือ สีเผือก สีสี่ ซึ่งเป็นศิลปินตลกชื่อดัง

ชิต เวชประสิทธิ์ ถึงแก่กรรมเมื่อวันที่ 25 พฤษภาคม พ.ศ. 2536 สิริอายุรวม 79 ปี

งานการเมือง 
ชิต เข้าสู่วงการการเมือง เมื่อได้รับการแต่งตั้งให้เป็นสมาชิกสภาเทศบาลนครกรุงเทพฯ เขตสัมพันธวงศ์ เมื่อ พ.ศ. 2481 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในปีเดียวกัน และได้รับเลือกตั้งรวม 3 สมัย

ชิต ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในคณะรัฐมนตรีไทย คณะที่ 13 ในรัฐบาลของหม่อมราชวงศ์เสนีย์ ปราโมช เมื่อปี พ.ศ. 2488 และ คณะรัฐมนตรีไทย คณะที่ 18 ในรัฐบาลของพลเรือตรีถวัลย์ ธำรงนาวาสวัสดิ์ เมื่อปี พ.ศ. 2490

สมาชิกสภาผู้แทนราษฎร 
ชิต เวชประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดภูเก็ต
 การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดภูเก็ต ไม่สังกัดพรรคการเมือง (ต่อมาเข้าร่วมกับพรรคสหชีพ) 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดภูเก็ต ไม่สังกัดพรรคการเมือง

เครื่องราชอิสริยาภรณ์

อ้างอิง 

บุคคลจากอำเภอถลาง
สมาชิกขบวนการเสรีไทย
นักการเมืองไทย
รัฐมนตรีไทยที่ไม่ได้ประจำกระทรวง
สมาชิกสภาผู้แทนราษฎรจังหวัดภูเก็ต
พรรคสหชีพ
พรรคสหภูมิ
พรรคสังคมนิยมแห่งประเทศไทย
บุคคลจากโรงเรียนภูเก็ตวิทยาลัย
บุคคลจากมหาวิทยาลัยเทคโนโลยีราชมงคลพระนคร
บุคคลจากคณะรัฐศาสตร์ จุฬาลงกรณ์มหาวิทยาลัย
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ต.ม.
ชาวไทยในสงครามโลกครั้งที่สอง